OpenLLM-France/wikimedia huggingface dataset:
# Kıvanç Haznedaroğlu

Kıvanç Haznedaroğlu (Ankara, l'1 de gener de 1981) és un jugador d'escacs turc que té el títol de Gran Mestre des del 2009.
A la llista d'Elo de la FIDE del desembre de 2021, hi tenia un Elo de 2445 punts, cosa que en feia el jugador número 10 (en actiu) de Turquia. El seu màxim Elo va ser de 2505 punts, a la llista de juny de 2016.

## Resultats destacats en competició

El 2003 fou campió de Turquia.

### Participació en olimpíades d'escacs

Haznedaroğlu ha participat, representant Turquia, en cinc Olimpíades d'escacs entre els anys 2000 i 2010 (un cop com a 1r tauler), amb un resultat de (+21 =17 –16), per un 54,6% de la puntuació. El seu millor resultat el va fer a l'Olimpíada del 2008 en puntuar 7½ de 9 (+7 =1 -2), amb el 75,0% de la puntuació, amb una performance de 2535.

## Referències

* ↑ http://yirminciyil.tsf.org.tr/soylesiler/122-kivanc-haznedaroglu Arxivat 2016-07-01 a Wayback Machine.
* ↑ http://www.hurriyet.com.tr/turk-sporu-ile-gurur-duyuyorum-13293527
* 1 2 «Nota biogràfica de Kıvanç Haznedaroğlu» (en anglès). Chessgames.com. [Consulta: 9 juny 2016].
* ↑ «"Rànquing d'escaquistes per federació: Turquia"» (en anglès). lloc web de la FIDE. [Consulta: 7 desembre 2021].
* ↑ Posició al rànquing mundial i evolució Elo de Kıvanç Haznedaroğlu «benoni.de» (en alemany). Arxivat de l'original el 2016-08-08. [Consulta: 9 juny 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Entrevista amb Kıvanç Haznedaroğlu (2009) (turc)
# Uzi Geller

* No s'ha de confondre amb Uri Geller.
Uzi Geller (Givat Haim, 27 de gener de 1931 - Givat Haim Meuhad, 2 de juny de 2024) va ser un mestre d'escacs israelià.
Va ser campió d'Israel el 1971/72. Va empatar als llocs 7è-10è a Netanya 1968 (el guanyador fou Bobby Fischer), va empatar als llocs 9è-10è a Netanya 1969 (el campió fou Samuel Reshevsky), va aconseguir el 16è lloc a Netanya 1971 (campions Lubomir Kavalek i Bruno Parma), i va empatar als llocs 6è-7è a Teheran 1972 (zonal asiàtic occidental, va guanyar Shimon Kagan).
Uzi Geller va representar Israel dues vegades a les Olimpíades d'escacs:
* El 1970, al quart tauler de la 19a Olimpíada d'escacs a Siegen (+5 –3 =4);
* El 1972, al tercer tauler de la 20a Olimpíada d'escacs a Skopje (+1 –5 =1).

## Referències

* ↑ «עוזי גלר ז"ל, אתר האיגוד הישראלי לשחמט». [Consulta: 11 juny 2024].
* ↑ «International tournament, Netanya 1968». netanyachess.com. [Consulta: 18 juliol 2018].
* ↑ «International tournament, Netanya 1969». netanyachess.com. [Consulta: 18 juliol 2018].
* ↑ «International tournament, Netanya 1971». netanyachess.com. [Consulta: 18 juliol 2018].
* ↑ OlimpBase :: the encyclopaedia of team chess
# Telma Monteiro

Telma Alexandra Pinto Monteiro, OM (Almada, 27 de desembre de 1985) és una judoka portuguesa, que ha aconseguit diverses medalles en competicions internacionals, tals com els Campionats Europeus o els Campionats mundials. Ens els Jocs Olímpics de 2016, celebrats a Rio de Janeiro, Montero va aconseguir la seva primera medallas olímpica, adjudicant-se el bronze en la categoria de –57 kg. A nivell de clubs, va començar la seva carrera al Construções Norte/Sul, fins que el 2007 va marxar al Benfica.

## Referències

* ↑ «Telma Monteiro». [Consulta: 9 agost 2016].
* ↑ «A primeira para Portugal. Telma Monteiro conquista medalha de bronze» (en portuguès). Diário de Notícias, 08-08-2016 [Consulta: 9 agost 2016].
# József Kovács (fondista)

József Kovács (Nyíregyháza, 3 de març de 1926 - Budapest, 29 de març de 1987) fou un atleta hongarès, especialista en curses de fons, que va competir durant la dècada de 1950.
Durant la seva carrera esportiva va prendre part en tres edicions dels Jocs Olímpics d'Estiu, el 1952, a Hèlsinki, el 1956, a Melbourne, i el 1960, a Roma. Destaca la medalla de plata que guanyà als Jocs de Melbourne de 1956 en la prova dels 10.000 metres del programa d'atletisme.
En el seu palmarès també destaca una medalla de plata en els 10.000 metres al Campionat d'Europa d'atletisme de 1954. i dues de bronze en els 5.000 metres al Festival Mundial de la Joventut i els Estudiants. Es proclamà onze vegades campió nacional: tres dels 5.000 metres (1951, 1954, 1959), quatre dels 10.000 metres (1952, 1953, 1954, 1955) i quatre de camp a través (1954, 1957, 1958, 1959).
Durant la seva carrera esportiva va posseir vuit rècords nacionals en diferents disciplines.

## Millors marques

* 3.000 metres. 8'16.8" (1953)
* 5.000 metres. 13'47.6" (1959)
* 10.000 metres. 28'52.4" (1956)

## Referències

* 1 2 József Kovács a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (UIE)». [Consulta: 26 juny 2020].
* ↑ «Magyar bajnokok atletikaban, ferfi hosszutav». [Consulta: 28 juny 2020].
* ↑ «Magyar bajnokok atletikaban, ferfi mezei». [Consulta: 28 juny 2020].
* ↑ «Hungarian Records». [Consulta: 28 juny 2020].
# Numenius

Polits i becuts –siglots al País Valencià– són els noms vulgars que reben les diferents espècies del gènere Numenius, grup d'aus de la família dels escolopàcids (Scolopacidae). Aquest gènere es caracteritza per un llarg i fi bec, corbat cap avall, amb un plomatge principalment de color marró que canvia poc amb les estacions. Es tracta d'un dels llinatges més antics de l'ordre dels caradriformes (Charadriiformes), juntament amb els tètols, que es diferencien pel bec recte (Thomas, 2004).
Aquests ocells s'alimenten furgant al fang o sobre sòl molt tou, a la recerca de cucs i altres invertebrats amb els seus llargs becs. També prenen crancs i animals semblants.
L'única espècie que es presenta amb freqüència als Països Catalans és el becut.

## Taxonomia

Se n'han descrit vuit espècies d'aquest gènere, dues d'elles possiblement extintes:
* becut americà (Numenius americanus).
* becut eurasiàtic (Numenius arquata).
* becut siberià (Numenius madagascariensis).
* polit becfí (Numenius tenuirostris).
* polit boreal (Numenius borealis).
* polit cantaire (Numenius phaeopus).
* polit del Pacífic (Numenius tahitiensis).
* polit menut (Numenius minutus).

## Referències

* ↑ Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. BMC journals 4: 28. doi:10.1186/1471-2148-4-28 PDF fulltext Arxivat 2016-04-11 a Wayback Machine. Supplementary Material
* ↑ Polits i becuts a Taxonomicon Rev. 4-05-2010
# Adam Kuligowski

Adam Kuligowski (Varsòvia, 24 de desembre de 1955) és un jugador d'escacs polonès, que té el títol de Gran Mestre des de 1980.

## Resultats destacats en competició

El 1973, va guanyar el Campionat de Polònia júnior. El 1973/74, va aconseguir el tercer lloc al Campionat d'Europa juvenil a Groningen (el guanyador fou Serguei Makaritxev). El 1974, va ocupar el 15è lloc al Campionat del món juvenil a Manila (el campió fou Tony Miles). El 1975, va ocupar el sisè lloc a Tjentište (Campionat del món juvenil; el campió fou Valeri Txékhov). El 1975, va empatar als llocs 6è-10è a Poznań (32è POL-ch). El 1975, va ocupar el segon lloc a Dresden.
El 1978, va empatar als llocs 1r-2n amb Aleksander Sznapik a Cracòvia (35è POL-ch), va empatar el matx de playoff (2 : 2), i es va emportar el títol de Campió de Polònia al desempat. El 1978, va guanyar a Varsòvia. El 1980, va empatar als llocs 3r-4t a Łódź (37è POL-ch). El 1980, va guanyar a Varsòvia. El 1980, va empatar als llocs 2n-4t a Krosno. El 1980, va empatar als llocs 1r-2n a Niš. El 1981, va empatar als llocs 4t-6è a Varsòvia (38è POL-ch). El 1981, va empatar als llocs 3r-4t a Lewisham. El 1983, va ocupar el 14è lloc a Wijk aan Zee (Hoogovens; el campió fou Ulf Andersson).

### Olimpíades d'escacs

Kuligowski va jugar representant Polònia en tres Olimpíades d'escacs.
* El 1978, al segon tauler de la 23a Olimpíada d'Escacs a Buenos Aires (+8 –1 =4);
* El 1980, al tercer tauler de la 24a Olimpíada d'escacs a La Valletta (+7 –0 =6);
* El 1982, al tercer tauler de la 25a Olimpíada d'escacs a Lucerna (+7 –3 =2).
Va guanyar la medalla d'or individual a Buenos Aires 1978 i la medalla de plata a La Valletta 1980.
A finals de la dècada de 1980 estava inactiu com a jugador d'escacs i des de llavors no ha jugat competitivament.

## Referències

* 1 2 «Nota biogràfica de Adam Kuligowski» (en anglès). Chessgames.com. [Consulta: 26 gener 2022].
* ↑ www.olimpbase.org
# Paisatge (Baldomer Galofre)

Paisatge és una pintura sobre taula feta per Baldomer Galofre i Giménez el 1871 conservada a la Biblioteca Museu Víctor Balaguer, amb el número de registre 1645 d'ençà que va ingressar el 1956,formant part de l'anomenat "Llegat 1956"; un conjunt d'obres provinents de la col·lecció Lluís Plandiura- Victòria González.
S'hi representa un camí voltat de turons i arbres. Cel ennuvolat com a especialitat d'en Galofre. Realisme i color.
Al quadre hi ha la inscripció B. Galofré (inferior dret) Al darrere: Baldomero Galofré / 1849-1902; Al darrere: Luis Buxó Tresangels, hijo del / grabador Esteban y hermano político / de Antonio Caba / 1838-1907.

## Referències

* ↑ Article Esther Alsina (vegeu bibliografia)

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Fontbona, Francesc; Manent, Ramon. El Paisatgisme a Catalunya. Barcelona: Destino, 1979. ISBN 84-233-1016-7.

## Enllaços externs

* Web oficial del museu
Viccionari
# Jürgen Maune

Jürgen Maune (Meissen, 7 de juny de 1947) és un ex-jugador de voleibol alemany que va competir sota bandera de la República Democràtica Alemanya durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla de plata en la competició de voleibol. En el seu palmarès també destaca una medalla d'or al Campionat del Món de voleibol de 1970i a la Copa del Món de voleibol de 1969. A nivell de clubs jugà al SC Leipzig, amb qui guanyà set lligues de la RDA entre 1970 i 1976.

## Referències

* ↑ «Jürgen Maune Olympic Results». sports-reference.com. Arxivat de l'original el 15 d’octubre 2012. [Consulta: 1r octubre 2019].
* ↑ «Men Volleyball VII World Championship 1970 Sofia (BUL) - 20.09-02.10 - Winner East Germany». todor66.com. [Consulta: 1r octubre 2019].
* ↑ Volker Kluge. Lexikon Sportler in der DDR. Neues Leben, Berlin 2009, ISBN 978-3-355-01759-6, pàg. 294-295
# Jaime Alexander Cuartas Medina

Jaime Alexander Cuartas Medina (Medellín, 28 d'octubre de 1975) és un jugador d'escacs colombià que té el títol de Gran Mestre Internacional des de 2009. Fou el tercer colombià en obtenir el títol de GM després d'Alonso Zapata i Gildardo García. Actualment resideix a Barcelona i juga amb lel club Peona i peó, i està casat amb la jugadora d'escacs Ana María Vargas Ramírez
A la llista d'Elo de la FIDE del març de 2016, hi tenia un Elo de 2492 punts, cosa que en feia el jugador número 3 (en actiu) de Colòmbia,. El seu màxim Elo va ser de 2548 punts, a la llista de novembre de 2009.

## Resultats destacats en competició

L'agost de 2006 fou campió del XXXIIè Obert Ciutat de Badalona, per davanat de J.Manuel López i Víktor Moskalenko. El juny del 2008 fou campió de l'Obert d'Actius Santa Coloma de Queralt, per davant de Miguel Muñoz Pantoja i Víktor Moskalenko. L'agost de 2009 fou subcampió de l'Obert La Pobla de Lillet (el campió fou Lelys Stanley Martínez Duany).
El juny de 2014 fou subcampió del Memorial Josep Lorente amb 7½ punts de 9, mig punt per sota del campió Cristhian Cruz Sánchez.
El setembre de 2016 guanyà l'Actius Ciutat de Sabadell en solitari amb 8½ punts de 9.

### Participació en olimpíades d'escacs

Cuartas ha participat, representant Colòmbia, en set Olimpíades d'escacs entre els anys 2002 i 2014, amb un resultat de (+23 =34 –16), per un 54,8% de la puntuació. El seu millor resultat el va fer a les Olimpíada del 2008 en puntuar 7 de 10 (+5 =4 -1), amb el 70,0% de la puntuació, amb una performance de 2679.

## Notes i referències

* ↑ «Nota biogràfica de Jaime Alexander Cuartas Medina» (en anglès). Chessgames.com. [Consulta: 17 agost 2015].
* ↑ «Jaime Cuartas se convirtió en el tercer Gran Maestro de ajedrez de Colombia». eltiempo.com. [Consulta: 17 agost 2015]. (castellà)
* ↑ «"Rànquing d'escaquistes per federació: Colòmbia"» (en anglès). lloc web de la FIDE. [Consulta: 8 març 2016].
* ↑ Posició al rànquing mundial i evolució Elo de Jaime Alexander Cuartas Medina «benoni.de» (en alemany). Arxivat de l'original el 2015-09-24. [Consulta: 17 agost 2015].
* ↑ «XXXII Obert». Butlletí d'Escacs de FCE, 129, 11-2006, pàg. 46 [Consulta: 17 agost 2015].
* ↑ «Classificació VI Obert Actius Santa Coloma de Queralt». chess-results.com. [Consulta: 17 agost 2015].
* ↑ «Resultats XIX Obert La Pobla de Lillet». chess-results.com. [Consulta: 5 juliol 2015].
* ↑ «Circuit 2014 : Memorial Josep Lorente». escacs.cat. Arxivat de l'original el 12 de març 2016. [Consulta: 19 agost 2015].
* ↑ «El Gran Mestre Colombià Jaime Alexander Cuartas guanya l'Actiu de Sabadell 11 de setembre de 2016». http://escacs.cat.+[Consulta: 12 setembre 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Gladiator 2

Gladiator 2 és una pel·lícula d'acció històrica èpica dirigida i coproduïda per Ridley Scott. És la seqüela de Gladiator (2000), i va ser escrita per David Scarpa a partir d'una història que va escriure amb Peter Craig. És protagonitzada per Paul Mescal, Pedro Pascal, Connie Nielsen i Denzel Washington. La mateixa Nielsen i Derek Jacobi repeteixen els seus papers de la primera pel·lícula. El film va ser produït per Scott Free Productions en associació amb Red Wagon Entertainment i Parkes+MacDonald Image Nation per a Paramount Pictures i Universal Pictures. La història segueix en Luci, l'antic hereu de l'Imperi Romà, que esdevé gladiador després que la seva llar fos envaïda per l'exèrcit romà, dirigit pel general Marc Acaci, durant el regnat dels coemperadors Caracal·la i Geta. S'ha doblat al català.
Ja el juny de 2001 es va parlar d'una seqüela de Gladiator, amb David Franzoni i John Logan tornant a ser-ne els guionistes. Durant els anys següents, Scott va oferir actualitzacions ocasionals, inclosa la possible implicació de l'actor principal de la pel·lícula original, Russell Crowe, juntament amb idees argumentals sobre la mort romana i diferents períodes històrics. El desenvolupament es va aturar quan DreamWorks va vendre els drets de la propietat a Paramount el 2006. La pel·lícula es va anunciar finalment el 2018 i Mescal va ser elegit per al paper principal el gener de 2023, amb un guió d'Scarpa. La resta del repartiment es va incorporar durant els mesos vinents. El rodatge va tenir lloc entre juny de 2023 i gener de 2024, amb una pausa de cinc mesos a causa de les disputes laborals de Hollywood de 2023.
Gladiator 2 es va estrenar al Regne Unit el 15 de novembre de 2024 i als Estats Units el 22 de novembre. Una seqüela, Gladiator 3, es troba en les primeres etapes de desenvolupament.

## Referències

* ↑ Breznican, Anthony. «Paul Mescal vs. Pedro Pascal: A First Look at the Epic Gladiator II». Vanity Fair, 01-07-2024. Arxivat de l'original el July 7, 2024. [Consulta: 8 juliol 2024].
* ↑ «'Gladiator II' Cast and Character Guide: Who's Who in the Epic Action Sequel?». The Wrap, 09-07-2024. [Consulta: 28 juliol 2024].
* ↑ Stax. «IGN FilmForce Exclusive: David Franzoni in Negotiations for Another Gladiator!». IGN, 16-06-2001. Arxivat de l'original el February 26, 2012. [Consulta: 6 gener 2023].
* ↑ «Gladiator movie sequel to be filmed in Morocco's Ouarzazate». Middle East Monitor, 08-01-2023. Arxivat de l'original el January 8, 2023. [Consulta: 29 abril 2023].
* ↑ Gonzalez, Umberto. «Here Are All The Movies Affected by the SAG-AFTRA Strike From Deadpool 3 to Mission: Impossible 8 (Photos)». TheWrap, 14-07-2023. Arxivat de l'original el July 14, 2023. [Consulta: 14 juliol 2023].
* ↑ Choy, Rachel. «Gladiator II: Everything We Know Including Trailer, Plot, Release Date & Cast». Pedestrian.tv. Nine Entertainment Co., 10-07-2024. [Consulta: 12 agost 2024].
# Giovanni Steffè

Giovanni Steffè (Trieste, 12 de gener de 1928 - Recco, 19 d'octubre de 2016) fou un remer italià que va competir durant la dècada de 1940.
El 1948 va prendre part en els Jocs Olímpics de Londres on, fent equip amb Aldo Tarlao i Alberto Radi, guanyà la medalla de plata en la prova de dos amb timoner del programa de rem.
En el seu palmarès també destaca una medalla de plata al Campionat d'Europa de rem de 1947.

## Referències

* ↑ «Canottaggio, morto Giovanni Steffè: è stato argento alle Olimpiadi di Londra 1948» (en italià). Trieste Prima, 31-10-2016.
* 1 2 «Giovanni Steffè Olympic Results». sports-reference.com. Arxivat de l'original el 12 d’octubre 2012. [Consulta: 30 juliol 2019].
# Paisatge (Martí Alsina)

Paisatge és una pintura sobre cartó feta per Ramon Martí Alsina la segona meitat segle xix conservada a la Biblioteca Museu Víctor Balaguer, amb el número de registre 1665 d'ençà que va ingressar el 1956, formant part de l'anomenat "Llegat 1956"; un conjunt d'obres provinents de la col·lecció Lluís Plandiura- Victòria González.
Representa un paisatge de muntanya amb moltes roques i un home amb barretina al mig. Martí Alsina va fugir de Barcelona per l'epidèmia de còlera (1865) i la febre groga (1870). Es refugia a Terrassa i Olot. Aquest paisatge pot correspondre més a Olot i no pas al Maresme on hi estava tan vinculat.
Al quadre hi ha la inscripció R. Marti (inferior dret) Al darrere: Ramón Martí Alsina/1826-1894-7.

## Referències

* ↑ Article Esther Alsina (vegeu bibliografia)

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Alsina i Galofré, Esther. Una gran època artística rau en una col·lecció: el "Llegat 1956". Article publicat al Butlletí de la Biblioteca Museu Víctor Balaguer. Vilanova i la Geltrú: Associació d'Amics de la Biblioteca Museu Víctor Balaguer, 2010. ISBN 0212-6168.

## Enllaços externs

* Web oficial de la Biblioteca Museu Víctor Balaguer
Viccionari
# Biatló als Jocs Olímpics d'hivern de 2006 - 15 quilòmetres amb sortida massiva masculins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de biatló masculina sobre una distància de 15 quilòmetres en format de sortida massiva que, unida a la resta de proves, configurà el programa oficial dels Jocs. Aquesta fou la primera vegada que aquesta prova formà part del programa olímpic. Els biatletes havien de fer cinc voltes en un circuit de 3 quilòmetres disparant vint vegades, deu drets i deu més estirats. Cada error en els tirs comportà una penalització de 150 metres d'esquí de fons.
La prova es disputà el dia 25 de febrer de 2006 a les instal·lacions esportives de Cesana San Sicario. Hi participaren un total de 30 biatletes de 14 comitès nacionals diferents.

## Resum de medalles

| Or | Argent | Bronze |
| Michael Greis | Tomasz Sikora | Ole Einar Bjørndalen |

## Resultats

| Posició | Nom | CON | Penalització | Temps |
| 1 | Michael Greis | Alemanya | 1 | 47:20.0 |
| 2 | Tomasz Sikora | Polònia | 1 | +0:06.3 |
| 3 | Ole Einar Bjørndalen | Noruega | 3 | +0:12.3 |
| 4 | Paavo Puurunen | Finlàndia | 0 | +0:23.7 |
| 5 | Serguei Txépikov | Rússia | 0 | +0:39.1 |
| 6 | Emil Hegle Svendsen | Noruega | 2 | +0:53.8 |
| 7 | Halvard Hanevold | Noruega | 3 | +0:54.9 |
| 8 | Alexander Wolf | Alemanya | 2 | +0:55.3 |
| 9 | Christoph Sumann | Àustria | 2 | +0:57.4 |
| 10 | Michael Rösch | Alemanya | 3 | +0:59.9 |
| 11 | Vincent Defrasne | França | 4 | +1:00.7 |
| 12 | Raphaël Poirée | França | 2 | +1:04.9 |
| 13 | Jay Hakkinen | Estats Units | 1 | +1:09.6 |
| 14 | Mattias Nilsson | Suècia | 1 | +1:17.7 |
| 15 | Maxim Tchoudov | Rússia | 4 | +1:20.2 |
| 16 | Julien Robert | França | 2 | +1:31.8 |
| 17 | Sven Fischer | Alemanya | 2 | +1:33.7 |
| 18 | Björn Ferry | Suècia | 2 | +1:36.4 |
| 19 | Frode Andresen | Noruega | 6 | +1:43.6 |
| 20 | Sergei Rozhkov | Rússia | 2 | +1:49.7 |
| 21 | Nikolay Kruglov | Rússia | 2 | +2:00.1 |
| 22 | Zdeněk Vítek | Txèquia | 2 | +2:01.3 |
| 23 | Roman Dostál | Txèquia | 4 | +2:09.9 |
| 24 | Wilfried Pallhuber | Itàlia | 2 | +2:21.5 |
| 25 | Rene Laurent Vuillermoz | Itàlia | 4 | +2:33.1 |
| 26 | Christian De Lorenzi | Itàlia | 4 | +2:39.6 |
| 27 | Marek Matiaško | Eslovàquia | 3 | +2:51.1 |
| 28 | Ilmārs Bricis | Letònia | 3 | +3:07.6 |
| 29 | Carl Johan Bergman | Suècia | 4 | +3:34.4 |
| 30 | Kyoji Suga | Japó | 5 | +4:41.6 |

## Referències

* ↑ (anglès) Resultats oficials Arxivat 2012-06-12 a Wayback Machine.
# Karel Schummelketel

Karel Schummelketel (Breda, 24 de setembre de 1897 - Harderwijk, 8 de gener de 1981) va ser un militar i genet neerlandès, que va competir durant la dècada de 1930.
El 1932 va prendre part en els Jocs Olímpics de Los Angeles, on va disputar dues proves del programa d'hípica, amb el cavall Duiveltje. Va guanyar la medalla de plata en la prova del concurs complet per equips, mentre en la del concurs complet individual fou sisè.
Schummelketel es graduà a l'escola de Cadets d'Alkmaar i posteriorment va continuar la seva educació militar a la Royal Military Academy de Breda. Entre 1920 i 1928 serví com a tinent de cavalleria a les Índies Orientals Neerlandeses i posteriorment exercí d'instructor d'equitació a l'Escola Militar. A finals de la dècada de 1930 tornà a les Índies Holandeses, on fou fet presoner durant la Segona Guerra Mundial. El 1950 tornà als Països Baixos després que Indonèsia aconseguís la independència. Fou fundador i director (1969–72) del Centre Eqüestre Holandès (NHB) a Deurne.

## Referències

* 1 2 «Karel Schummelketel Olympic Results». sports-reference.com. Arxivat de l'original el 15 de desembre 2012. [Consulta: 13 gener 2019].
# Jeremy Yates

Jeremy Yates (Hastings, Hawke's Bay, 6 de juliol de 1982) va ser un ciclista neozelandès. Va competir professionalment entre 2009 i 2011.
El seu germà Matthew també es dedicà al ciclisme.

## Palmarès

* 2000
** Campió del món júnior en ruta
* 2002
** Campió de Nova Zelanda sub-23 en ruta
** Vencedor d'una etapa al Tour de Southland
* 2003
** Campió de Nova Zelanda sub-23 en ruta
** Vencedor de 2 etapes al Tour de Southland
* 2004
** 1r a l'Umm Al Quwain Race i vencedor d'una etapa
** 1r a la Fletxa ardenesa
** 1r als Dos dies del Gaverstreek
** Vencedor d'una etapa al Tour de Wellington
** Vencedor de 2 etapes al Triptyque des Monts et Châteaux
** Vencedor d'una etapa a la Ruban Granitier Breton
** Vencedor d'una etapa al Tour de Vineyards
** Vencedor d'una etapa al Tour de Tarn-et-Garonne
* 2009
** 1r al Tour de Vineyards
** 1r a Le Race
** Vencedor d'una etapa al Tour de Southland
* 2010
** Vencedor d'una etapa al Tour de Brasil-Volta de l'Estat de São Paulo
** Vencedor de 2 etapes al Tour de Southland
* 2011
** Vencedor de 2 etapes al Tour de Vineyards
** Vencedor d'una etapa al Tour of Victory

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com